CELEX: 62018TN0623
Language: lt
Date: 2018-10-13 00:00:00
Title: Byla T-623/18: 2018 m. spalio 13 d. pareikštas ieškinys byloje EO (Informacija ištrinta arba pakeista pagal asmens duomenų apsaugos ir (arba) konfidencialumo reikalavimus.)/ Komisija

7.1.2019   
            
            
               LT
            
            
               Europos Sąjungos oficialusis leidinys
            
            
               C 4/33
            
         
      2018 m. spalio 13 d. pareikštas ieškinys byloje  EO (1) / Komisija
      
      (Byla T-623/18)
      (2019/C 4/44)
      Proceso kalba: anglų
      
         Šalys
      
      
         Ieškovė: EO (2), atstovaujama advokato E. Metodieva
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2017 m. gruodžio 12 d. viešojo konkurso EPSO/AD/323/16 – Tyrėjai (AD 7), besispecializuojantys šiose srityse: 1. Tyrėjai: ES išlaidos, kova su korupcija – 2. Tyrėjai: muitai ir prekyba, tabakas ir suklastotos prekės, – atrankos komisijos sprendimą neįtraukti ieškovės į šio konkurso (pirmos specializacijos) laimėtojų sąrašą,
               
            
                  —
               
               
                  panaikinti 2018 m. liepos 9 d. EPSO sprendimą atmesti ieškovės skundą pagal Pareigūnų tarnybos nuostatų 90 straipsnio 2 dalį dėl EPSO atrankos komisijos sprendimo neįtraukti jos į rezervo sąrašą,
               
            
                  —
               
               
                  priteisti iš atsakovės sumokėti ieškovei žalos, patirtos negavus pajamų, atlyginimą dėl jos neįtraukimo į rezervo sąrašą,
               
            
                  —
               
               
                  priteisti iš atsakovės ieškovės teisinės pagalbos ir teisinio atstovavimo išlaidas, patirtas iki proceso ir jam vykstant.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi septyniais pagrindais ir visais savo argumentais, išdėstytais pagal Pareigūnų tarnybos nuostatų 90 straipsnio 2 dalį paduotame skunde.
      
                  1.
               
               
                  Pirmasis ieškinio pagrindas grindžiamas netinkamu vieno atrankos komisijos nario elgesiu, dėl kurio ieškovė nebuvo tinkamai įvertinta.
               
            
                  2.
               
               
                  Antrasis ieškinio pagrindas grindžiamas vieno iš šio konkurso atrankos komisijos narių šališkumu.
               
            
                  3.
               
               
                  Trečiasis ieškinio pagrindas grindžiamas vertintojų kompetencijos trūkumu.
               
            
                  4.
               
               
                  Ketvirtasis ieškinio pagrindas grindžiamas tuo, kad konkurse buvo pažeista kalbų vartojimo tvarka.
               
            
                  5.
               
               
                  Penktasis ieškinio pagrindas grindžiamas tuo, kad tam tikri trūkumai paveikė konkretaus atvejo tyrimo užduotį per konkursą.
               
            
                  6.
               
               
                  Šeštasis ieškinio pagrindas grindžiamas vienodo požiūrio ir teisingo vertinimo principų pažeidimu, kurį nulėmė tariamai per ilgas vieno mėnesio, per kurį įvyko konkursas, laikotarpis.
               
            
                  7.
               
               
                  Septintasis ieškinio pagrindas grindžiamas nepakankamu ieškovės vertinimo motyvavimu.
               
            
         (1)  Informacija ištrinta arba pakeista pagal asmens duomenų apsaugos ir (arba) konfidencialumo reikalavimus.
      
         (2)  Informacija ištrinta arba pakeista pagal asmens duomenų apsaugos ir (arba) konfidencialumo reikalavimus.